Uznesenie Okresného súdu Prievidza sp. zn. 7Csp/16/2025 z 8. 12. 2025
Uznesenie Okresného súdu Prievidza z 8. decembra 2025, sp. zn. 7Csp/16/2025, ECLI:SK:OSPD:2025:3825205706.2
Súd: Okresný súd Prievidza
Spisová značka: 7Csp/16/2025
ECLI: ECLI:SK:OSPD:2025:3825205706.2
Dátum vydania: 8. 12. 2025
Forma: Uznesenie
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:

Uznesenie Okresný súd Prievidza v právnej veci strán sporu: žalobca DSI DATA a.s. Nám. A. Bernoláka 377, 029 01 Námestovo, IČO: 36 399 493, žalovaná A. B., nar. XX.X.XXXX, C. XXXX/XX, XXX XX D., o zaplatenie 217,60 eur s príslušenstvom, takto rozhodol: I. Konanie
zastavuje.
II. Žalovanej n e p r i z n á v a proti žalobcovi nárok na náhradu trov konania. odôvodnenie: 1. Žalobca žalobou zo dňa 13.11.2025 domáhal sa proti žalovanej zaplatenia 217,60 eur s 7,15% úrokom z omeškania ročne zo sumy 27,60 eur od 23.6.2025 do zaplatenia, s 7,15% úrokom z omeškania ročne zo sumy 190,- eur od 2.8.2025 do zaplatenia a náhrady trov konania. 2. Okresný súd Prievidza vo veci rozhodol platobným rozkazom č. k. 7Csp/16/2025-20 zo dňa 14.11.2025, proti ktorému v zákonnej 15 dňovej lehote podala odpor žalovaná. Odpor odôvodnila tým, že dňa 7.11.2025 dlžnú sumu uhradila. Predložila výpis z účtu zo dňa 7.11.2025. 3. Podaním zo dňa 4.12.2025 žalobca oznámil, že žalobu berie v celom rozsahu späť z dôvodu, že v čase podania návrhu na vydanie platobného rozkazu dlžná suma zo strany žalovanej bola uhradená. 4. Podľa § 144 Civilného sporového poriadku, žalobca môže vziať žalobu späť. 5. Podľa § 145 ods. 1 Civilného sporového poriadku, ak je žaloba vzatá späť celkom, súd konanie zastaví. 6. Žalobca disponuje po začatí konania subjektívnym právom vziať žalobu späť a v prípade splnenia zákonných podmienok dosiahnuť zastavenie konania bez meritórneho rozhodnutia. 7. Žalobca účinne vzal žalobu späť celkom, preto súd konanie vo veci podľa § 145 ods. 1 Civilného sporového poriadku, zastavil. Súhlas žalovanej so späťvzatím žaloby nebol potrebný, pretože k nemu došlo skôr než sa začalo pojednávanie. 8. Podľa § 256 Civilného sporového poriadku, ak strana procesne zavinila zastavenie konania, súd prizná náhradu trov konania protistrane. 9. V uvedenom ustanovení sa rieši otázka náhrady trov konania pri zastavení konania. 10. Zásada zodpovednosti za zavinenie je inštitútom procesného práva, a preto rozhodujúcimi skutočnosťami na posúdenie tejto zodpovednosti sú tie, ktoré vznikli po začatí konania.
11. Pokiaľ jedna procesná strana zaviní, že konanie muselo byť zastavené, pričom o veci nemôže byť meritórne rozhodnuté a tým zistené, či bola žaloba podaná dôvodne, vzniká jej zásadne povinnosť nahradiť druhej procesnej strane trovy konania. 12. Žalobca vzal žalobu v celom rozsahu späť z dôvodu, že žalovaná ešte pred podaním žaloby, t. j. pred dňom 13.11.2025 dlžnú sumu zaplatila, a to dňa 7.11.2025. Z procesného hľadiska tak zavinil zastavenie konania. Žalovanej v konaní trovy nevznikli, preto jej súd ich náhradu voči žalobcovi nepriznal. 13. O vrátení súdneho poplatku žalobcovi, rozhodne po právoplatnosti uznesenia súdny úradník. Poučenie: Proti tomuto uzneseniu možno podať odvolanie v lehote 15 dní odo dňa jeho doručenia na Okresnom súde Prievidza, písomne, v dvoch vyhotoveniach. O odvolaní rozhoduje Krajský súd v Trenčíne. V odvolaní sa popri všeobecných náležitostiach uvedie, ktorému súdu je určené, kto ho robí, ktorej veci sa týka, čo sa ním sleduje, uvedie sa spisová značka proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh), odvolanie musí byť podpísané. Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania.

